open-index/open-wikipedia-markdown huggingface dataset:
Աննա Միտգուչ

**Աննա Միտգուչ** (, ), ավստրիացի գրող, գրաքննադատ, թարգմանիչ։

## Կենսագրություն
Զալցբուրգի համալսարանում սովորել է գերմանագիտություն և անգլիագիտություն, 1974 թվականին այնտեղ պաշտպանել է ատենախոսություն Թեդ Հյուզի պոեզիայի մասին։ 1974-1985 թվականներին դասավանդել է Ավստրիայի, Հարավային Կորեայի և ԱՄՆ-ի համալսարաններում, հրատարակել է անգլիագիտության մի քանի գիրք, թարգմանել է Ֆիլիպ Լարկինի քնարերգությունը և այլն։ 1985 թվականից բացառապես զբաղվում է գրականությամբ։ Ընդունել է հուդայականության։ Ապրել է Լինցում և Բոստոնում։

## Գրքեր
* *Zur Lyrik von Ted Hughes*, Salzburg 1974
* *The image of the female in D.H. Lawrence's poetry*, Salzburg 1981
* Наказание/ *Die Züchtigung*, Roman, Düsseldorf 1985 (англ. пер. 1987, исп. пер. 1988, швед. пер. 1990, итал. пер. 1994, яп. пер. 2000)
* Другое лицо/ *Das andere Gesicht*, Roman, Düsseldorf 1986 (в карманном изд.: München 1988; голл. пер. 1988)
* *Ausgrenzung*, Roman, Frankfurt am Main 1989 (голл. пер. 1989, англ. пер. 1991, исп. и швед. пер. 1992)
* В чужих городах/ *In fremden Städten*, Roman, Hamburg 1992 (голл. пер. 1992, англ. пер. 1995, итал. пер. 1996)
* Прощание с Иерусалимом/ *Abschied von Jerusalem*, Roman, Berlin 1995 (голл. пер. 1995, англ. пер. 1997, итал. пер. 2008)
* *Erinnern und erfinden*, Essays, Graz 1999
* Дом детства/ *Haus der Kindheit*, Roman, München 2000 (англ пер. 2006, итал. пер. 2009)
* *Familienfest*, Roman, München 2003
* Две жизни и один день/ *Zwei Leben und ein Tag*, Roman, München 2007
* *Wenn du wiederkommst*, Roman, München 2010
* *Die Welt, die Rätsel bleibt*. Essays. München, Luchterhand Verlag 2013
* *Die Grenzen der Sprache. An den Rändern des Schweigens*. Essays. St. Pölten, Residenz Verlag 2013

## Ճանաչում
* 1985՝ Գրիմ եղբայրների մրցանակ, քաղաք Հանաու, առաջին վեպի համար
* 1986` Վերին Ավստրիայի մշակութային մրցանակ
* 1992` Անտոն Վիլդգանսի մրցանակ
* 2001` Զոլոտուրնի գրական մրցանակ
* 2001` Ավստրիայի պետական գրական մրցանակ
* 2002` Լինց քաղաքի մշակութային մրցանակ
* 2007` Հենրիխ Գլյահսների մրցանակ

## Ծանոթագրություններ

## Գրականություն
* Teuchtmann K. Über die Faszination des Unsagbaren: Anna Mitgutsch, eine Monografie. Frankfurt am Main; New York: P. Lang, 2003
* Anna Mitgutsch/ Heide Stockinger u.a., Hrsg. Linz: Trauner, 2004
* Cornejo R. Das Dilemma des weiblichen Ich: Untersuchungen zur Prosa der 1980er Jahre von Elfriede Jelinek, Anna Mitgutsch und Elisabeth Reichart. Wien: Praesens, 2006
* Anna Mitgutsch/ Kurt Bartsch und Günther A. Höfler, Hrsg. Graz: Droschl, 2009

## Արտաքին հղումներ
* Անձնական կայք

Կատեգորիա:20-րդ դարի կին գրողներ
Կատեգորիա:Ավստրիացի թարգմանիչներ
Կատեգորիա:Ավստրիացի գրողներ
Կատեգորիա:Ավստրիացի վիպասաններ
Կատեգորիա:Ավստրիացի մանկավարժներ
Ուրախ կարուսել

**Ուրախ կարուսել** (ռուս.՝ Весёлая карусель), խորհրդային և ռուսական մանկական մուլտիպլիկացիոն ալմանախ, որը թողարկվում է 1969 թվականից՝ «Սոյուզմուլտֆիլմ» կինոստուդիայում։

## Պատմություն
Մուլտիպլիկացիոն ալմանախի ստեղծման մտահղացման հեղինակն է համարվում նկարիչ-մուլտիպլիկատոր Անատոլի Պետրովը, ով որոշել էր միավորել ռեժիսուրայի մասին երազող երիտասարդ նկարիչների ուժերը՝ մեկ փորձարարական նախագծի մեջ։ Անձամբ Պետրովը գրել էր, որ ալմանախի միտքը ծագել էր իր կնոջ՝ ռեժիսոր Գալինա Բարինովայի մոտ։

Առաջին սերիան թողարկվել է 1969 թվականին, որի գեղարվեստական ղեկավարն էր Ռոման Կաչանովը։ Որպես ռեժիսորներ առաջին անգամ հանդես էին եկել Գալինա Բարինովան, Գենադի Սոկոլսկին և Լեոնիդ Նոսիրևը։ Ալմանախում փորձարկվում էին ավանդական մուլտիպլիկացիայի համար անսովոր տեխնիկական միջոցներ։ Ըստ Բարինովայի, առաջին թողարկումը Պետկինոյի նախագահի կողմից ենթարկվեց քննադատության։

Ալմանախի յուրաքանչյուր սերիան կազմված է 2-4 կարճատև սյուժեներից, որոնք մեծ մասամբ հիմնված էին հանելուկների, համրանքախաղերի, ոտանավորների, երգերի և այլնի վրա, որոնք շատ դեպքերում հայտնիություն էին ձեռք բերում ալմանախի շնորհիվ։ Սկզբում բոլոր սյուժեների վրա աշխատում էին կոլեկտիվով։ Յուրաքանչյուր թողարկումը նկարելը տևում էր մոտ 9 ամիս, իսկ ալմանախն ուներ հստակ արտահայտված կառուցվածք։ 1978 թվականից հետո ալմանախն ստացավ միմյանց հետ կապ չունեցող մուլտֆիլմերի ավանդական հավաքածուի տեսք։ 2001 թվականին «Ուրախ կարուսել»-ի նկարահանումները դադարեցվեցին, սակայն 2012 թվականին այն կրկին սկսեց վերաթողարկվել։ 2013 թվականին «Սոյուզմուլտֆիլմ»-ը  հայտարարություն տարածեց ալմանախի համար «նոր գաղափարներ» հավաքելու մասին, առաջարկելով բոլոր ցանկացողներին մասնակցություն ունենալ դրանց ստեղծմանը։

Ալմանախի սերիաների մեծ մասը նկարված էր, չնայած 1980-ականներին թողարկվել էին նաև մի քանի տիկնիկային պատմություններ։ Ժամանակակից թողարկումներում տեղ են գտել տարաբնույթ տեխնիկական լուծումներ, նաև համակարգչային վերադասավորումներ, եռաչափ գրաֆիկա և այլն։ Ալմանախի բոլոր թողարկումները սկսվում, ուղեկցվում և ավարտվում են Վլադիմիր Պեկարի և Տատյանա Կոլյուշևայի ստեղծած՝ պտտվող կարուսելի դրվագով և հիշարժան երգով, որը կատարում է դերասանուհի Լյուդմիլա Գնիլովան։

## Թողարկումների ցանկը

## Ծանոթագրություններ

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտսերիալներ
Կատեգորիա:Մուլտֆիլմեր այբբենական կարգով
Կատեգորիա:Ռուսական մուլտֆիլմեր
Կատեգորիա:Ռուսերեն ֆիլմեր
Վիկտոր Պինզարու

**Վիկտոր Պինզարու** (, ), մոլդովացի դահուկորդ և բիաթլոնիստ, 2010 և 2014 թվականների Ձմեռային օլիմպիական խաղերի մասնակից, որոնց ժամանակ եղել է Մոլդովայի Հանրապետության հավաքականի դրոշակիրը։

## Դահուկորդի կարիերա
Աշխարհի գավաթի առաջնությունում Պինզարուն երբեք հանդես չի եկել, մի քանի անգամ մեկնարկել է Ալպիական գավաթում, սակայն նրանցից ոչ մեկում չի բարձրացել 56-րդ հորիզոնականից վերև և չի նվաճել գավաթային միավորներ։

2014 թվականի Սոչիի Օլիմպիական խաղերում նա ազատ ոճի մրցավազքում զբաղեցրել է 77-րդ տեղը։

Իր կարիերայի ընթացքում նա մասնակցել է աշխարհի երեք առաջնությունների, իսկ լավագույն արդյունքը Լիբերեցի 2009 թվականի աշխարհի առաջնությունում գրաված 84-րդ տեղն է։

## Բիաթլոնիստի կարիերա
2010 թվականի Վանկուվերի Օլիմպիական խաղերում նա ազատ ոճի մրցավազքում զբաղեցրել է 70-րդ և անհատական մրցավազքում 85-րդ տեղը։

Մասնակցել է աշխարհի չորս առաջնությունների, իսկ լավագույն արդյունքը՝ 87-րդ տեղն է անհատական մրցավազքի 2009 թվականի աշխարհի առաջնությունում։ Մեկնարկել է աշխարհի գավաթի մի շարք մրցաշարերի մրցավազքերում, սակայն նրանցից ոչ մեկում 70-րդ հորիզոնականից վերև չի բարձրացել։

## Ծանոթագրություններ

## Արտաքին հղումներ
* 
* Վիճակագրությունը ''IBU'' կայքում
* Էջը sochi2014.com կայքում

Կատեգորիա:Մոլդովացի բիաթլոնիստներ
Կատեգորիա:Մոլդովացի դահուկորդներ
Յոթ իմաստուն

thumb|Թալես
**«Յոթ իմաստուն»** (), հատուկ հարգանք վայելող, հին հունական քաղաքական և հասարակական գործիչներ։ Ք․ա 7-6-րդ դարերի մտածողներ, իմաստուն և ճիշտ կյանքի, առօրյա գործնական կյանքի մասին  խրատական աշխատանքների հեղինակներ։

## Հին Հունաստան
thumb|250x250px|«Յոթ իմաստուններ»․ Մոզայկա  մ․թ․ 3-րդ դար․Բաալբեկ․Բեյրութի ազգային թանգարան։Կենտրոնում Կալիոպեն է։Վերևից ժամսլաքի ուղղությամբ՝ Սոկրատես, Շիլոն,Պիթարքոս, Պերիանդեր,Կլեուբուլուս,/վնասված մաս/ ,Ուկլոն,Թալես և Սալոն։|alt=|ձախից
Նրանց անունները հայտարարվել են Աթենքում արքոնթ Դամասիայի ժամանակ ( Ք․ա 582-581 թվականներ)։
Հին աղբյուրները անունների տարբեր ցանկ են բերում, սակայն դրանցից չորսը անփոփոխ են,ընդ որում, Թալեսը միշտ առաջինն է ցանկում։ 
* Թալես Միլեթացի
* Սոլոն Աթենացի
*Բիանտ Պրիենացի
*Պիթակ Միթիլենացի

Մեզ հասած ամենավաղ ցանկը բերված է պլատոնյան «Պրոտագորաս» երկխոսության մեջ (Ք․ա․6-րդ դար)։
*Կլեոբուլ Լինդացի
* Միսոն Խենացի
* Հիլոն Սպարտացի
Այդտեղ էլ առաջին անգամ հաղորդվում են դրանց մասին ավանդապատումները։
[320px|մինի|Սոլոնի արձանը [Կոնգրեսի գրադարան|ԱՄՆ կոնգրեսի գրադարանում։]]
Ավելի ուշ Դիոգենեսի ցանկում քիչ հայտնի Միսոնի փոխարեն նշված է կորինթոսցի բռնակալ Պերիանդրը։ Նշվում է, որ այն կարող է Պլատոնի ցանկի փոփոխված տարբերակը լինել։

Դիոգենեսի համոզմամբ այդ ցանկի մեջ մտնում էր Ակուսիլիասը, Անաքսագորաս, Արիստոդեսը, Լասը, Լեոֆանոսը, Լինը, Օրփեոսը, Պամփիլիոսը, Պիսիստրատոս, Պյութագորաս, Ֆերեկիդը, Էպիմենիդը, Էպիհարմը։

Ա.Ն. Չանիշևը գրում է. «Յոթ իմաստունների» իմաստությունը չի կարող վերագրվել ո՛չ գիտությանը, ո՛չ դիցաբանությանը։ Այստեղ, ըստ երևույթին,  դրսևորվում է փիլիսոփայության երրորդ հոգևոր աղբյուրը` առօրեական գիտակցությունը, հատկապես այն, ինչը հասնում է կենցաղային իմաստության մակարդակին, որն արտահայտվում է առածների և ասացվածքների մեջ, երբեմն վերածվում է մեծ ընդհանրացման և ստանում մեծ խորություն։

Մ․Ի․ Շախնովիչը նշում է, որ «Հին Հունաստանում փիլիսոփայության ծագումը վերածվում է ժողովրդական իմաստուն խոսքերի», և «հին հունական յոթ  իմաստուններին վերագրված ասացվածքները վերադառնում են ժողովրդական բանահյուսություն»։ Նա ուշադրություն է դարձնում պոեզիայի հետ դրանց կապին։ Նշում է, որ յոթ իմաստունների շարքին կարելի է դասել նաև Օրփեոսին։ 3-րդ դարում Օրիգենեսը խորամանկություն ունեցավ այդ շարքին դասելու Մովսեսին և Զորոաստրին։

Իմաստունների խոսքերում, ըստ Մարքսի, «բացահայտում են բարոյական կյանքի տարրական ուժերը»։

Մասնավորապես նշելով Թալեսին՝ Մարքսը ասել է․ «Հունական փիլիսոփայությունը սկսվել է յոթ իմաստուններից»։ Ըստ Հեգելի՝ «նրանք գտնվում են փիլիսոփայության պատմության շեմին»։

## Ծանոթագրություն

## Գրականություն
* 
* 


Կատեգորիա:Նախասոկրատեսյան փիլիսոփաներ
Կատեգորիա:Փիլիսոփայական ավանդույթ
Տուդոր Կասապու

**Տուդոր Կասապու** (մոլդավ․՝ *Тудор Касапу*, ռուս․՝ *Фёдор Михайлович Касапу*, ), մոլդավացի նախկին ծանրամարտիկ, հանդես է եկել նաև Խորհրդային Միության հավաքականի կազմում, դարձել աշխարհի, օլիմպիական խաղերի հաղթող։

Առաջին խոշոր մրցապայքարը, որին հաջողությամբ մասնակցել է Տուդոր Կասապուն, ԽՍՀՄ ժողովուրդների 1986 թվականի սպարտակիադան էր, որտեղ նա, հանդես գալով մինչև 67,5 կգ քաշային կարգում, երկու վարժություններում ընդհանուր առմամբ բարձրացրել է 330 կգ (150 կգ՝ պոկումում և 180 կգ՝ հրումում) և գրավել մրցանակային երկրորդ տեղը։ Թեև նա մինչև 75 կգ քաշային կարգում 1988 և 1989 թվականներին եղել է ԽՍՀՄ չեմպիոն, այդուհանդերձ նրան չեն ընդգրկել երկրի հավաքականի կազմում, և նա հնարավորություն չի ունեցել մասնակցելու 1988 թվականի օլիմպիական խաղերին ու աշխարհի 1989 թվականի առաջնությանը։

Կասապուն 1990 թվականին նվաճել է աշխարհի չեմպիոնի կոչումը՝ երկամարտում ցույց տալով 360 կգ արդյունք (157,5 կգ + 202,5 կգ)՝ երկրորդ տեղը գրաված ռումին ծանրամարտիկ Անդրեյ Սոկաչի արդյունքը գերազանցելով 15 կիլոգրամով.։ ԽՍՀՄ ժողովուրդների 1991 թվականի սպարտակիադայում և այդ նույն տարում անցկացված Եվրոպայի ու աշխարհի առաջնություններում մինչև 75 կգ քաշային կարգում նա զբաղեցրել է երրորդ տեղը։

Իր ամենամեծ մարզական նվաճումը Տուդոր Կասապուն արձանագրել է 1992 թվականին՝ Բարսելոնում անցկացված ամառային օլիմպիական խաղերում նվաճելով հաղթողի ոսկե մեդալը․ ընդ որում՝ նա և կուբացի ծանրամարտիկ Պաբլո Լարան երկամարտում ցույց էին տվել միևնույն արդյունքը՝ 357,5 կգ, բայց քանի որ Կասապուն մրցակցից 250 գրամ թեթև էր, հաղթանակը շնորհվեց նրան։

Աշխարհի 1993 թվականի մելբուռնյան առաջնությանը Տուդոր Կասապուն մասնակցել է իր անկախությունը նվաճած Մոլդովայի ազգային դրոշի ներքո, սակայն ծնկի վնասվածք ստանալու պատճառով կիսատ է թողել մրցումները և մարզական նշանակալի արդյունք չի գրանցել։ Նույնը կրկնվել է հաջորդ տարի Աթենքում անցկացված աշխարհի առաջնությունում, իսկ Եվրոպայի 1995 թվականի առաջնությունում նա որակազրկվել է դոպինգ սկանդալի պատճառով․ դոպինգ թեստը ցույց է տվել, որ նա մրցումների ժամանակ օգտագործել է արգելված կենսաքիմիական նյութեր։

1990 թվականին աշխարհի չեմպիոն դարձած մոլդավացի ծանրամարտիկին շնորհվել է ԽՍՀՄ սպորտի վաստակավոր վարպետի պատվավոր կոչում։ 1992 թվականին նա պարգևատրվել է մոլդովական *Հանրապետություն* շքանշանով։

2001 թվականին Տուդոր Կասապուն ընտրվել է Մոլդովայի Հանրապետության ծանրամարտի ֆեդերացիայի նախագահ և տարիներ շարունակ հաջողությամբ վարել է այդ պաշտոնը։

## Ծանոթագրություններ

## Արտաքին հղումներ
* 
* Վիճակագրությունը՝ օլիմպիական ծանրամարտի պատմության կայքէջում
* databaseOlympics.com 
* Հարցազրույց Տուդոր Կասապուի հետ
* Կասապու Ֆեդոր Միխայլովիչ, Օլիմպիական մեծ հանրագիտարան

Կատեգորիա:Մոլդովացի մարզիկներ
Կատեգորիա:Ծանրամարտի աշխարհի չեմպիոններ
Կատեգորիա:Անձինք նամականիշերի վրա
Կոկա (քաղաք)

, Ճապոնիայի Սիգա պրեֆեկտուրայում գտնվող քաղաք։ Քաղաքաի մակերեսը 481,69 կմ² է, բնակչությունը՝ 91,063 մարդ, բնակչության խտությունը կազմում է 189,05 մարդ/կմ²։

## Պատմություն
745 թվականի հունվարից մայիս ընկած ժամանակահատվածում Կոկան եղել է Ճապոնիայի մայրաքաղաքը, երկրի կառավորության նստավայրն այստեղ էր՝ Սիգարակի դղյակում, որի փլատակները մինչ օրս պահպանվում են։

Ի սկզբանե Կոկան մտնում էր Իգա պրովինցիայի կազմի մեջ, որից առանձնացել է Նարայի ժամանակաշրջանում։ Կամակուրայի ժամանակաշրջանում մտել է Օմի պրովինցիայի կազմի մեջ և ընկել է Սասակի տիրապետության ներքո։ Ուշ միջնադարում՝ 15-16-րդ հարյուրամյակներում, Ճապոնիայում իրենց վարպետությամբ մեծ փառք էին վայելում Կոգա-րյուի նինջաների դպրոցները, որոնք ծագում էին Կոգայի գավաի (այժմյան Կոկա) գոսի կլաններից։ Սենգոկու ձիդայի ժամանակաշրջանում նինջա կլանները, որոնք փաստացի վերահսկում էին գավառը, ստեղծեցին «Կոգայի 53 ընտանիք» կոալիցիան։

Կոկա նորավանն ստեղծվել է 1955 թվականի ապրիլի 1-ին՝ Աբուրահի, Օհարա և Սայամա գյուղերը մեկ վարչական միավորի մեջ ներառելուց հետո։ Կոկան քաղաքի կարգավիճակ է ստացել 2004 թվականի հոկտեմբերին՝ ներառելով Ցուտիյամա, Սիգարակի, Մինակուտի և Կոնան ավանները։

## Աշխարհագրական դիրք
right|thumb|300px|Կոկան Սիգա պրեֆեկտուրայի քարտեզի վրա
Կոկա քաղաքը տեղակայված է Հոնսյու կղզու վրա՝ Կինկի տարածաշրջանի Սիգա պրեֆեկտուրայում։ Կոկայի հետ սահմանակցում են Օցու, Ռիտտո, Կոնան (Սիգա), Հիգասիոմի, Յոկաիտի, Սուձուկա, Իգա և Կամեյամա քաղաքները, Վաձուկա, Ուձիտավարա, Ռյուո, Հինո (Սիգա) և Կոմոնո, ինչպես նաև Մինամիյամասիրո գյուղը։

## Բնակչություն
Քաղաքի բնակչությունը կազմում է 91 063 մարդ (2014 թվականի հուլիսի 1-ի տվյալների համաձայն), իսկ խտությունը՝ 189,05 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Քաղաքի խորհրդանշական ծառն է համարվում կրիպտոմերիան, ծաղիկը՝ Lilium japonicum, թռչունը՝ սովորական ալկիոնը։

## Տես նաև
* Կոնան
* Յասու
* Ռիտտո
* Մորիյամա
* Սուձուկա
* Օմիհատիման
* Ռյուո
* Հիգասիոմի
* Կոմոնո
* Հիկոնե

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Ճապոնիայի քաղաքներ
Վիոլետա Բարրիոս դե Չամորրո

**Վիոլետա Բարրիոս դե Չամորրո** ( ) նիկարագուացի քաղաքական գործիչ, լրագրող։ Ապրիլ 25, 1990 - հունվար 10, 1997 թվականներին Նիկարագուայի նախագահ։

## Կենսագրություն
Վիոլետա Բարրիոսը ծնվել է Ռիվաս քաղաքում, Կառլոս Բարրիոս Սակասայի և Ամալիա Տորրես Ուրտադոյի հարուստ ազնվական ընտանիքում։

Անաստասիո Սամոսա Դեբայլեի բռնապետության տարիներին հայտնի ընդդիմադիր` Պեդրո Չամորրոյի կինը։ Նրա ամուսինը սպանվեց 1978 թվականին, ինչպես կարծում են նրա կողմնակիցները` Սամոսայի ռեժիմի գործակալների կողմից։ Ամուսնու մահից հետո փոխարինեց նրան «*La Prensa*» ընդդիմադիր թերթի խմբագրի պաշտոնում, որն այն տարիներին ուներ ամենամեծ տպագրաքանակը Նիկարագուայում։ Հետագայում դարձավ դրա տնօրենը և համատերը։ Տպագրելու ազատության կոմիտեի փոխնախագահն էր Միջամերիկյան տպագրության համայնքի օրոք։ Սամոսայի իշխանության տապալումից հետո մտավ հեղափոխական խունտայի կազմի մեջ, որտեղ զբաղվում էր առողջապահության և սոցիալական ապահովման հարցերով։ Սակայն մեկ տարի անց, 1980 թվականի ապրիլին, հրաժարական տվեց որպես կոալիցիոն կառավարությունում սանդինիստների ազդեցության մեծացման դեմ բողոքի նշան, որն գլխավորում էր Դանիել Օրտեգա։

1990 թվականի փետրվարի 25-ին ընտրվեց Նիկարագուայի նախագահ Ընդդիմության ազգային միության կողմից։ 1990 թվականի ապրիլի 25-ին ստանձնեց պաշտոնը։ Երկրում իրականացրեց ազգային համերաշխության գործընթացը, վերացրեց զինվորական պարտադիր ծառայությունը, ազատականացրեց տնտեսությունը։ 1997 թվականի հունվարին նախագահական լիազորություններն վայր դնելուց հետո այլևս քաղաքական գործունեությամբ չի զբաղվում, ապրում է Մանագուայի իր տանը։

## Անձնական կյանք
1950 թվականի դեկտեմբերի 8-ին իր հարազատ քաղաքում ամուսնացել է Պեդրո Խոակինա Չամորրո Կարդենալիայի (1924-1978) հետ։ Նրանք ունեցան.
* Պեդրո Խոակին (ծնվ. 1951)
* Կլաուդիա Լուսիա (ծնվ. 1953)
* Քրիստիան (ծնվ. 1954)
* Կարլոս Ֆերնանդո (ծնվ. 1956)

1990-ական թվականներին Վիոլետա Չամորրոյի երեխաները հակադիր քաղաքական դիրքեր էին զբաղեցնում։ Պեդրոն դարձավ մոր խորհրդականը, ակտիվորեն համագործակցում էր ԱՄՆ-ի հետ և «նիկարագուական ընդդիմության» ղեկավարներից մեկն էր։ Մայրն աջակցում էր նաև Քրիստիանին։ Նա հոդվածներ էր հրապարակում ի օգուտ Ընդդիմադիր ազգային միության և նրա որպես երկրի ղեկավարի պաշտոնի թեկնածու։ Կարլոս ֆերնանդոն դարձավ ԱԱՍՖ-ի ակտիվ անդամ և գլխավորեց դրա գլխավոր թերթը «Բարիկադը»։ Կլաուդիա Լյուսիան, որը աշխատում էր Իսպանիայում Նիկարագուայի դեսպանատանը, ընտրություններից առաջ «Բարիկադ» թերթում հրապարակեց բաց նամակ, որտեղ խնդրում էր իր մորը հանել իր թեկնածությունը կուսակցության ցուցակից, որը արտահայտում է «ամերիկյան իմպերիալիզմի շահերը և կապված է կոնտրասի հետ»։ Սակայն ինքը Վիոլետա Չամորրոն ասում է.

## Ծանոթագրություններ

Կատեգորիա:20-րդ դարի կին քաղաքական գործիչներ
Կատեգորիա:Կառավարության կին ղեկավարներ
Կատեգորիա:Կին ղեկավարներ
Կատեգորիա:Կին նախագահներ
Կատեգորիա:Պաշտպանության կին նախարարներ
Կատեգորիա:Պետության կին ղեկավարներ
Կատեգորիա:Ֆեմինիստներ
Դենիս Մոլչանով

**Դենիս Պետրովիչ Մոլչանով** (, ), մոլդովացի թենիսիստ, որը 2006 թվականի նոյեմբերից հանդես է գալիս Ուկրաինայի կազմում։ 2016 թվականի Ռիո Դե Ժանեյրոյի Ամառային օլիմպիական խաղերի մասնակից։

## Կենսագրություն և կարիերա
Դենիս Պետրովիչ Մոլչանովը ծնվել է 1987 թվականի մայիսի 16-ին Քիշնևում, Մոլդովական ԽՍՀ-ում (այժմ՝ Մոլդովայի Հանրապետություն)։ Դենիսը Պյոտր և Իրանա Մոլչանովների երկու տղաներից մեկն է։ Թենիսիստի եղբոր անունը Կիրիլ է։ Մոլչանովը թենիսով սկսել է զբաղվել 7 տարեկանից։ Մարզվելու ընթացքում Դենիսին պարբերաբար օգնում են Ալեքսանդր Դոլգոպոլով ավագը և նրա հայր Պյոտրը։

Մոլչանովը Ուկրաինայի թենիսի հավաքականի կազմում մասնակցել է Ռիո դե Ժանեյրոյում անցկացվող 2016 թվականի Ամառային օլիմպիական խաղերին։

## Վարկանիշ տարվա վերջին

## Ծանոթագրություններ

Կատեգորիա:Ամառային օլիմպիական խաղերի մարզիկներ
Կատեգորիա:Մոլդովացի թենիսիստներ
Կատեգորիա:Ուկրաինացի թենիսիստներ
Գաբրիելա Ադամեշտյանու

**Գաբրիելա Ադամեշտյանու** (, ), ռումինացի գրող և լրագրող, թարգմանչուհի։ Հիմնականում գրում է նովելներ և էսսեներ։

## Կենսագրություն
Գաբրիելա Ադամեշտյանուն 1965 թվականին ավարտել է Բուխարեստի համալսարանի լեզվաբանական ֆակուլտետը։ 1989 թվականի ռումինական հեղափոխությունից հետո որպես խմբագիր է աշխատել «Revista 22» և «Bucureştiul Cultural» ամսագրերում։

Առաջին պատմվածքը՝ «Drumul egal al fiecărei zile» հրապարակվել է 1975 թվականին, որի համար արժանացել է Ռումինական ակադեմիայի մրցանակի։

Զբաղվում է նաև թարգմանական գործունեությամբ՝ թարգմանելով հիմնականում ֆրանսերենից։

Գաբրիելա Ադամեշտյանուն Քաղաքացիական հասարակության ակտիվիստ է։

## Ընտրյալ երկեր
* Drumul egal al fiecărei zile (1975)
* Dimineață pierdută (1983)
* Vară-primăvară (պատմվածքների ժողովածու, 1989)
* Obsesia politicii (1995)
* Cele două Românii (էսսե, 2000)
* Întâlnirea (2003)
* Provizorat (2010)

## Ծանոթագրություններ

## Արտաքին հղումներ
* Gabriela Adameşteanu 
* "Strada Coriolan", excerpt from ''Wasted Morning'' on ''Words Without Borders''; translated by Patrick Camiller
* Biography at the Berlin International Literature Festival
* http://www.romanianwriters.ro/author.php?id=13  Contemporary Romanian Writers
* Magda Cârneci, "Gabriela Adameşteanu" on ''Dictionary of Literary Biography''
* "Gabriela Adameșteanu" on ''Words Without Borders''

Կատեգորիա:20-րդ դարի թարգմանիչներ
Կատեգորիա:20-րդ դարի կին գրողներ
Կատեգորիա:20-րդ դարի պատմվածքագիրներ
Կատեգորիա:20-րդ դարի վիպասաններ
Կատեգորիա:21-րդ դարի կին գրողներ
Կատեգորիա:Բուխարեստի համալսարանի շրջանավարտներ
Կատեգորիա:Ռումինացի արձակագիրներ
Կատեգորիա:Ռումինացի գրողներ
Կատեգորիա:Ռումինացի թարգմանիչներ
Կատեգորիա:Ռումինացի լեզվաբաններ
Կատեգորիա:Ռումինացի լրագրողներ
Կատեգորիա:Ռումինացի խմբագիրներ
Կատեգորիա:Ռումինացի կին գրողներ
Կատեգորիա:Ռումինացի հասարակական գործիչներ
Իրինա Ռայմս

**Իրինա Ռայմս** (, ), հայտնի է նաև Իրինա Ռեմեշ կամ Իրրա անուններով, մոլդովացի-ռումինացի երգիչ և երգահան, որն այժմ աշխատում և ապրում է Բուխարեստում, Ռումինիա։

Իրինա Ռեյմսը ճանաչում է ձեռք բերել 2012 թվականին Մոլդովայում *Fabrica de staruri* տաղանդների մրցույթին մասնակցելուց հետո, որտեղ հասել է եզրափակիչ։ 2018 թվականին նա դարձել է *Vocea României-ի* չորս մարզիչներից մեկը։

## Վաղ կյանք և կրթություն
### 1991–2015, մանկություն և առաջին քայլերը երաժշտության մեջ
Իրինան ծնվել է 1991 թվականի օգոստոսի 22-ին, Ֆլորեշտի շրջանում։ Նա Վալենտինա և Թուդոր Ռայմսերի առաջին երեխան է, ունի կրտսեր եղբայր` Վիտալին։ Իրինան իր հարցազրույցներում նշել է, որ իր ընտանիքը քաջալերել է իր սերը երաժշտության հանդեպ, հատկապես` հայրն ու հորական տատը. վերջինս շատ լավ ձայն ուներ և ըստ Իրինայի` «նա եկեղեցական երգչախմբի մաս էր և ես հիշում եմ, թե ինչպես էր նա նստում սալօջախին ու եկեղեցական երգեր երգում մեզ համար»։ Ռայմսը գրելու հանդեպ հետաքրքրություն է ցուցաբերել վաղ տարիքից։ «Ես սկսել եմ բանաստեղծություններ գրել, երբ նախապատրաստական դասարանում էի։ Ես հիշում եմ, որ երգել, գրել ու կարդալ սովորել եմ տանը»։ Արվեստագետը տեղափոխվել է Սորոկա` սովորելու Constantin Stere ավագ դպրոցում։ Հետագայում ավարտել է Քիշնևի Երաժշտության, թատրոնի և տարածական արվեստների ակադեմիան։ 2012 թվականին Իրինա Ռեյմսը մասնակցել է *Fabrica de staruri* տաղանդների մրցույթում, որտեղ հաղթող է ճանաչվել։

### 2016–ից մինև այժմ. "Visele" և ''Despre el''
Ռայմսի առաջին սինգլը, "Visele" (*Երազներ*), բարձր հորիզոնականներ է զբաղեցրել 2016 թվականի Romania Airplay 100 վարկանիշային աղուսյակում և մրցանակ է ստացել 2017 թվականի Radio România Music Awards մրցանակաբաշխությանը` տարվա լավագույն դեբյուտ անվանակարգում։ Ռայմսը նաև երգեր է գրել տարբեր ռումինացի երգիչների համար, որոնցից են Իննան, Ռալուկան, Անդրան, Ալինա Էրեմիան, Նիկոլետա Նուցակն և Անտոնիա Յակոբեսկուն։ Cosmopolitanի ռումինական մասնաճյուղը նրան անվանել է «2016 թվականի բացահայտում»։ 2017 թվականին Ռայմսը պայմանագիր է ստորագրել Universal Music France-ի հետ և թողարկել է իր առաջին` *Despre el* (*Նրա մասին*) ալբոմը։

## Սկավառակագրություն
### Ալբոմներ
* *Despre el* (2017)
* *Cosmos* (2018)

### Սինգլներ
#### Որպես առաջատար կատարող

#### Երգահան` այլ երգիչների համար

## Ծանոթագրություններ

 

Կատեգորիա:21-րդ դարի երգչուհիներ
Կատեգորիա:Մոլդովացի երգիչներ
Կատեգորիա:Մոլդովացի կոմպոզիտորներ
Կատեգորիա:Ռումինացի երգիչներ
Կատեգորիա:Ռումինացի երգչուհիներ
Տատյանա Լուժանսկայա

**Տատյանա Լուժանսկայա** (, ), ուկրաինացի թենիսիստուհի, որը 2011 թվականից հանդես է գալիս ԱՄՆ-ում։

## Կենսագրություն և կարիերա
Տատյանա Լուժանսկայան ծնվել է 1984 թվականի սեպտեմբերի 4-ին Կիևում, Ուկրաինական ԽՍՀ-ում, այժմ Ուկրաինա։ Մինչև 9 տարեկանը ապրել է Կիևում, որից հետո տեղփոխվել է Իսրայել, և այնտեղ է ապրել մինչև 17 տարեկանը։ Չափահաս դառնալուց հետո տեղափոխվել է Ֆլորիդա (ԱՄՆ)։

Տատյանայի մայրը պարուհի է (ապրում է ԱՄՆ-ում), իսկ հայրը՝ պրոֆեսիոնալ հեծանվորդ (ապրում է Ուկրաինայում)։

Թենիս է բերել Տատյանայի մայրը, երբ նա 7 տարեկան է եղել։

2011 թվականի նոյեմբերից թենիսիստուհին հանդես է գալիս ԱՄՆ-ի առաջնություններում։

## Վարկանիշ տարվա վերջին

## Ծանոթագրություններ

## Արտաքին հղումներ
* [Տատյանա Լուժանսկայան [Կանանց թենիսի ասոցիացիա]յի կայքում]
* [Տատյանա Լուժանսկայան [Թենիսի միջազգային ֆեդերացիա]յի կայքում] 

Կատեգորիա:Ուկրաինացի թենիսիստներ
Կատեգորիա:Ամերիկացի թենիսիստներ
Կատեգորիա:Ամերիկացի թենիսիստուհիներ
Կատեգորիա:21-րդ դարի ամերիկացի կանայք
Խավար (հեռուստասերիալ)

**Խավար** (), գերմանական դրամատիկական հեռուստասերիալ գերբնական տարրերով, ստեղծված Բարան բո Օդարի և Յանտյե Ֆրիզեի կողմից։ Սերիալը համարվում է Նեթֆլիքսի՝ Գերմանիայում նկարահանված առաջին շոուն։ Պրեմիերան տեղի է ունեցել Նեթֆլիքսում՝ 2017 թվականի դեկտեմբերի 1-ին։

2017 թվականի դեկտեմբերի 20-ին Նեթֆլիքսը պաշտոնապես հայտարարել է, որ սերիալը երկարացվել է երկրորդ եթերաշրջանով։ Երկրորդ եթերաշրջանի պրեմիերան տեղի է ունեցել 2019 թվականի հունիսի 21-ին։ 2019 թվականի հունիսի 24-ին սկսվել են երրորդ` վերջին եթերաշրջանի նկարահանումները, որը թողարկվել է 2020 թվականի հունիսի 27-ին։

## Սյուժե
2019 թվականին գերմանական փոքրիկ Վինդեն քաղաքում երկու երեխաների անհետացումը ոչնչացնում է չորս ընտանիքների համաչափ կյանքը՝ բացահայտելով նրանց կեղտոտ անցյալը և գաղտնիքները, որը ընդգրկում է արդեն երեք սերունդ։

Սերիալի գլխավոր հերոսները՝ Վինդենի միջնակարգ դպրոցի աշակերտ Յոնաս Կանվալդը, ում հայրը ինքնասպանությամբ վերջ է դրել կյանքին, ոստիկան Ուլրիխ Նիլսենը, ում եղբայրը 33 տարի առաջ անհետացել էր, և ոստիկանության ղեկավար Շարլոտա Դոպլերը։

## Դերերում
Հեռուստասերիալի հիմնական գործողությունները տեղի են ունենում 2019 թվականին, սակայն առաջին եթերաշրջանում առկա են 1986 և 1953 թվականների, ինչպես նաև 2021 և 2052 թվականների սյուժետային գծեր, իսկ որոշ հերոսներ գտնվում են երկու կամ նույնիսկ երեք սյուժետային գծերում (միևնույն ժամանակ նրանց դերերը կատարում են տարբեր դերասան-դերասանուհիներ)։

### Կանվալդների ընտանիք

### Նիլսենների ընտանիք

### Դոպլերների ընտանիք

### Թիդեմանների ընտանիք

### Ուրիշներ

## Սերիաներ

### Առաջին եթերաշրջան (2017)

## Արտադրություն
2016 թվականի փետրվարին Նեթֆլիքսը իր համաձայնությունն է տվել 10 սերիայից բաղկացած հեռուստասերիալի արտադրությանը։ Հայտնի է եղել, որ յուրաքանչյուր սերիա մեկ ժամ է տևելու։ Նկարահանումները սկսվել են 2016 թվականի հոկտեմբերի 18-ին՝ Բեռլինի տարածքում, և ավարտվել են 2017 թվականի մարտին։ Սերիալը նկարահանվել է «4K» (Ultra HD) ձևաչափով։ Երկրորդ եթերաշրջանի նկարահանումները սկսվել են Բեռլինում՝ 2018 թվականի հունիսի 28-ին։

## Քննադատների կարծիքներ
Առաջին եթերաշրջանը քննադատների կողմից հիմնականում  դրական կարծիքներ է ստացել. շատերը այն համեմատել են «Թվին Փիքս» և «Տարօրինակ դեպքեր» հեռուստասերիալների հետ։ Առավել ընդգծված էր հեռուստասերիալի երանգը, ինչպես նաև այն ներկայացնելու ընթացքը և բարդությունը։ Շատ քննադատներ սերիալն համարել են ավելի խորն ու խավարոտ, քան «Տարօրինակ դեպքեր»-ը, և երանգներով ավելի նման «Թվին Փիքս»-ին։

Քննադատությունների մեծ մասը ուղղված է սերիալի հղման ծանր մոտեցմանը, քիչ թե շատ դրական հերոսների բացակայությանը և սերիալի տեսակետների ոչ ինքնատիպությանը։

Rotten Tomatoes կայքում առաջին եթերաշրջանը պահպանում է իր «թարմությունը» 87 %-ով՝ 7/10 միջին վարկանիշով։

## Ծանոթագրություններ

## Արտաքին հղումներ

Կատեգորիա:2010-ականների հեռուստասերիալներ
Կատեգորիա:2017 հեռուստասերիալներ
Կատեգորիա:Գերմանական հեռուստասերիալներ
Կատեգորիա:Դրամա հեռուստասերիալներ
Կատեգորիա:Նեթֆլիքսի բնօրինակ ծրագրեր
Կատեգորիա:Ֆանտաստիկ հեռուստասերիալներ
Կատեգորիա:Լեսբուհիների թեմատիկայով հեռուստասերիալներ
Աջըգյոլ

**Աջըգյոլ** (, նախկինում՝ **Դոբադա**), քաղաք և շրջան Թուրքիայի կենտրոնական հատվածում, Նևշեհիրի մարզում։

## Աշխարհագրական դիրք
280px|thumb|right|Աջըգյոլ շրջանը Նևշեհիրի մարզի քարտեզի վրա։
Քաղաքը գտնվում է մարզի հարավարևմտյան հատվածում, Նևշեհիրի մարզկենտրոն համարվող Նևշեհիր քաղաքից մոտ 15 կիլոմետր հարավ-արևմուտք։ Ծովի մակարդակից քաղաքի բացարձակ բարձրությունը կազմում է 1256 մետր։

Շրջանի ընդհանուր տարածքը կազմում է 497 կմ²։

## Բնակչություն
Թուրքիայի վիճակագրության ինստիտուտի տվյալներով, 2012 թվականին Աջըգյոլի բնակչությունը կազմել է 5817 մարդ, որոնցից 50,7 %-ը կազմում են տղամարդիկ, իսկ կանայք՝ համապատասխանաբար 49,3 %։

Քաղաքի բնակչության թվաքանակի դինամիկան ըստ տարիների։

## Տնտեսություն և տրանսպորտ
Աջըգյոլի տնտեսության հիմքը կազմում է գյուղատնտեսությունը։ Քաղաքի շրջակայքում աճեցվում են արևածաղիկ, սոխ, հացահատիկային և հատիկաընդեղեն բույսեր կարտոֆիլ, դդում։ Զարգացած են գինեգործությունը և այգեգործությունը։ Էական նշանակություն ունի նաև անասնապահությունը։

Ամենամոտ օդանավակայանը գտնվում է Նևշեհիր քաղաքում։

## Ծանոթագրություններ

Կատեգորիա:Թուրքիայի փոքր քաղաքներ
Կատեգորիա:Թուրքիայի քաղաքներ
Կատեգորիա:Կապադովկիա
Կատեգորիա:Նևշեհիրի շրջաններ
Չինաստանի ազգային թանգարան

**Չինաստանի ազգային թանգարան** (չին.՝ 中國國家博物館), թանգարան, երկրի խոշորագույն թանգարանը (70.000 մ.քառ) և  ամենաշատ այցելվող թանգարանն  աշխարհում։ Տեղակայված է Պեկինի Տյանանմեն հրապարակից դեպի արևելք։ Գտնվում է ՉԺՀ մշակույթի նախարարության  գերատեսչության  ներքո, նպատակ ունի պահպանել և հանրամատչելի դարձնել չինական արվեստն ու պատմությունը։

## Պատմություն
մինի|240x240փքս|Թանգարանի շենք
մինի|240x240փքս|Նեֆրիտե արքայազն (Խանի դինաստիա)
Թանգարանն իր մեջ ներառում է երկու այլ թանգարաններ, որոնք արդեն շինության տարածքում էին մինչև 2003 թվականի միացումը։ Դրանք էին Չինական հեղափոխութան թանգարանը՝ շինության հյուսիսային թևում, և հարավային թևում՝ Չինական պատմության ազգային թանգարանը։ Երկուսն էլ սկսել են գործել 1959 թվականից, երբ ՉԺՀ կազմավորման տասնամյակի առթիվ այս թանգարանների համար ստեղծվեցին առանձին շինություններ։ Այն ունի 313 մետր երկարություն, 149 մետր լայնություն և 40 մետր բարձրություն (4 հարկ)։ Շենքի ճակատը զարդարված է 11 սյուներով։

## Հավաքածուներ
Թանգարանում պահվում են ավելի քան 620.000 արժեքավոր ցուցանմուշներ, որոնք ընդգրկում են պետության ավելի քան 5000 տարվա պատմության։ Առանձին ցուցանմուշներ առնչություն ունեն  նախապատմական ժամանակաշրջանի հետ, օրինակ՝ 1.7 միլիոն տարվա հնություն ունեցող յունմոուսյան մարդը։

Ամենաարժեքավոր ցուցանմուշների շարքից արժե առանձնացնել հետևյալ նմուշները. զոհաբերության եռոտանի Դին՝ 3000 տարվա հնությամբ (Շանի դինաստիա) և 833 կգ քաշով, որը համարվում է անտիկ ժամանակաշրջանի խորորագույն բրոնզե նմուշն աշխարհում, գինու համար նախատեսված խորանարդաձև բրոնզե անոթ՝ զարդարված 4 ոչխարի գլուխների նկարներով (Շանի դինաստիա), ոսկեզօծ բրոնզե պիտակ՝ վագրի մարմի ձևով, (Ցինի դինաստիա), թաղման ծիսակարգերի նեֆրիտե կոստյում՝ ոսկյա ժապավենաթելով ((2000 տարեկան) Խանի դինաստիա) և մեծաքանակ հավաքածու եռագույն սան-ցայի (Թանի դինաստիա) և կերամիկական արտադրանքներ (Սունի դինաստիա)։

## Այլ կիրառում
Պեկինի կենտրոնական մասում գտնվելու պատճառով թանգարանի ճակատային մասը հաճախ օգտագործվում է ժամանակացույց տեղադրելու համար՝ թվարկելով ազգային կարևորություն ունեցող այս կամ այն միջոցառման սկիզբը։ Առաջին այսպիսի կիրառումը կապված էր 1997 թվականի Հոկոնգի գերիշխանության մասին։ Երկրորդը՝ Մակաոյի գերիշխանության մասին 1999 թ։ Իսկ երրորդ անգամ տեղադրված էր հետհաշվարկ՝ 2008 թվականի Օլիմպիական խաղերի մեկնարկի սկիզբը։ Այսպիսի վերջին կիրառումը կապված էր Expo 2010 միջազգային ցուցահանդեսի անցկացման հետ։

## Տես նաև
* Արգելված քաղաք

## Ծանոթագրություններ

Կատեգորիա:Ազգային թանգարաններ
Կատեգորիա:Չինաստանի թանգարաններ
Կատեգորիա:2003 հիմնադրված թանգարաններ
Կատեգորիա:2003 հիմնադրումներ Չինաստանում
Կիտրոնաթիթեռներ

**Կիտրոնաթիթեռներ** (), ճերմակաթիթեռների ընտանիքին (*Pieridae*) պատկանող հնագույն թիթեռների ցեղ։

Առջևի թևերի գագաթը սուր ատամնավոր է, հետևի թևերի վրա ջղերը ևս ատամնավոր են՝ *Cu1*: Թևերը առանց սև գունավորման են։ Սեռական դիմորֆիզմը արտահայտված է էգերի մոտ հիմնական ֆոնի ավելի բաց գունավորմամբ։

## Դասակարգում
Ներկայումս տարբեր հեղինակների կողմից *Gonepteryx* ցեղի մեջ ներառվել են 7 ից մինչև 14 տեսակներ.

Ցեղի ներկայացուցիչները քրոմոսոմների թվաքանակով համարյա չեն տարբերվում միմյանցից՝ տաքսոնների մեծամասնությունը ունի *n=31*: Երբեմն այդ թիվը հավասար է լինում 32-ի։ Այդ դեպքում կիտրոնաթիթեռների մոտ, օրինակ, այն տատանվում է 31-ից մինչև 32, այսինքն՝ ունեն ներպոպուլյացիոն փոփոխականություն՝ ըստ այդ հատկանիշի։ Այդ պատճառով այդ ցեղի ներկայացուցիչների համար կարիոտիպը չի կարելի օգտագործել որպես համակարգող հատկանիշ՝ ի տարբերություն որոշ այլ գնդասեղաբեղիկ թիթեռների խմբերի, որտեղ այն խաղում է կարևոր դերերից մեկը։

Ցեղի մեջ մտնում են հետևյալ տեսակները՝
thumb|Դժնիկենու թիթեռ

* *[[Gonepteryx amintha]]* (*Blanchard*, 1871)՝ կիտրոնաթիթեռ ամինտա
* *[[Gonepteryx aspasia]]* (*Ménétriès*, 1859)՝ կիտրոնաթիթեռ ասպազիա
* *[[Gonepteryx cleobule]]* (*Hübner*, 1824)
* *[[Gonepteryx cleopatra]]* (*Linnaeus*, 1767)՝ կիտրոնաթիթեռ կլեոպատրա
* *[[Gonepteryx farinosa]]* (*Zeller*, 1847)՝ կիտրոնաթիթեռ ալյուրանման
* *[[Gonepteryx maderensis]]* (*Felder*, 1862)
* *[[Gonepteryx mahaguru]]* (*Gistel*, 1857)՝ կիտրոնաթիթեռ մախագուրու
* *[[Gonepteryx maxima]]* (*Butler*, 1885)՝ կիտրոնաթիթեռ մեծ
* *[[Gonepteryx palmae]]* (*Stamm*, 1963)
* *[[Gonepteryx rhamni]]* (*Linnaeus*, 1758)՝ կիտրոնաթիթեռ

## Ծանոթագրություններ

## Արտաքին հղումներ
* ''Gonepteryx'', funet.fi
* ''Gonepteryx'', Encyclopedia of Life
*

Կատեգորիա:Ճերմակաթիթեռներ
Լիզա Լանգսետ

**Լիզա Լանգսետ** (, ), շվեդ սցենարիստ և ռեժիսոր։

Իր հայտնի ֆիլմերի շարքում են «Մաքրություն» (2010) և «Էյֆորիա» (2017) ֆիլմերը։

## Կենսագրություն
Լանգսետն իր աշխատանքային գործունեությունը սկսել է որպես  թատրոնի  ռեժիսոր և սցենարիստ։ 2004 թվականին իր «Սիրահարվածները» պիեսի բեմադրող ռեժիսորն էր, որի գլխավոր դերակատարը Նումի Ռապասն էր։ 2006 թվականին նա դարձավ  շվեդերեն կարճամետրաժ «Ստուգարք» (Godkänd) ֆիլմի ռեժիսորը։

2009 թվականին  նա   իր առաջին   «Մաքրություն» լիամետրաժ ֆիլմի ռեժիսորն էր, որը նկարահանվել էր իր գրված   պիեսի մոտիվներով, Կատարինի  դերում  Ալիսյա Վիկանդերն էր։ Այդ  աշխատանքի համար 2010 թվականին Լանգսետը ստացավ «Guldbagge Award for Best Screenplay» մրցանակը (լավագույն սցենար), ինչպես նաև մրցանակ ստացավ լավագույն ռեժիսոր անվանակարգում։

2013 թվականի «Hotell» կատակերգություն դրաման ներկայացված էր Տորոնտոյի կինոփառատոնին «Contemporary World Cinema» (ժամանակակից  համաշխարհային կինոարվեստ)։ Այդ ֆիլմում նկարահանվել է նաև Ալիսյա Վիկանդերը։ Լանգեստի այդ ֆիլմը առաջադրվել է 2014 թվականի «Guldbagge Award for Best Screenplay» (լավագույն սցենար) մրցանակաբաշխության։

Իր հաջորդ ֆիլմը կոչվում է «Էյֆորիա», որում Ալիսյա Վիկանդերը նկարահանվել է Եվա Գրին և Շառլոտա Ռեմփլինգի հետ։ Այս դրամայում ներկայացված է իրավիճակ, որն անցկացվում է «Էֆթանազիա երևակայական կլինիկայում»։ «Էյֆորիա» ֆիլմը  ռեժիսորի  անգլերեն լեզվով առաջին աշխատանքն էր։

## Ֆիլմագրություն
* «Ստուգարք»(Godkänd), 2006 
* «Մաքրություն», 2010
* «Հյուրանոց», 2013
* «Էյֆորիա», 2017

## Ծանոթագրություններ

## Արտաքին հղումներ
* 

Կատեգորիա:Շվեդ կինոռեժիսորներ
Կատեգորիա:Շվեդ ռեժիսորներ
Կատեգորիա:Շվեդ սցենարիստներ
Վլադիմիր Չոբանյան

**Վլադիմիր Արշալույսի Չոբանյան** (), հրթիռահրետանային տեխնիկայի բնագավառի գիտնական, գեներալ-լեյտենանտ (1995), Ֆ. Է. Ձերժինսկու անվան ռազմական ակադեմիայի ուսումնական և գիտական գծով փոխնախագահ (1992-1999)։ Տեխնիկական գիտությունների դոկտոր (1985), պրոֆեսոր (1990): ՌԴ հրթիռահրետանային (1993) և ռազմական (1998) գիտությունների ակադեմիաների ակադեմիկոս, գեներալ-լեյտենանտ (1995, գեներալ մայոր՝ 1993 թվականից)։ ՌԴ գիտության և տեխնիկայի վաստակավոր գործիչ (1996): ՌԴ ռազմա-տնտեսական ընկերության նախագահ։

## Կենսագրություն
Վլադիմիր Չոբանյանը ծնվել է 1938 թվականի փետրվարի 10-ին, Խոջաբեկ (այժմ՝ Վրաստանի Նինոծմինդա քաղաքի շրջագծում) գյուղում։ 1960 թվականին ավարտել է Խարկովի բարձրագույն ավիացիայի ճարտարագիտական ռազմական ուսումնարանը։ 1989 թվականից դասախոսել է Մոսկվայի Ռազմական ակադեմիայում։ 1992-2004 թվականներին եղել է պետի տեղակալ ուսումնական գծով, 2004 թվականից եղել է Պետրովյան գիտական կենտրոնի գլխավոր տնօրեն։  
Հրթիռահրետանային տեխնիկայի բնագավառի գիտնական է։

Աշխատանքները վերաբերում են խոշոր համակարգերի հուսալիության որոշման և վերահսկման մեթոդների մշակմանը, զինամթերքի հեռանկարային նմուշների շահագործման և շահագործական բնութագրերի համակարգերի ընտրության մեթոդների հիմնավորմանը։

## Պարգևներ
* «ԽՍՀՄ Զինված ուժերում հայրենիքի ծառայության համար» 3-րդ աստիճանի մեդալ (1988)
*ՌԴ գիտության և տեխնիկայի վաստակավոր գործիչ (1996)
* Նինոծմինդայի պատվավոր քաղաքացի

## Երկեր
* Методы определения и контроля надежности больших систем, М., 1976 (համահեղինակ). 
* Вероятностные методы оценки эффективности вооружения, М., 1979 (համահեղինակ).
* Методы определения и контроля эксплуатационных требований к перспективным сложным системам, М., 2005.
* Определение вероятности безотказной работы периодически контролируемой сложной системы, М., 2006 (համահեղինակ).

## Գրականություն
* Տիգրան Հայազն, Գարեգին Ղազարյան։ 1000 հայազգի գեներալներ,ծովակալներ.-Ե.,Հեղինակային հրատարակություն, 2009 թ.,էջ 523։ ISBN 978-9939-53-105-2
* Саркиян А.Е. Армяне-военные ученые, конструкторы, производственники и испытатели XX века. Ер.,1988, с.92-94.

## Ծանոթագրություններ

Կատեգորիա:ԽՍՀՄ ԶՈՒ հայ գեներալ-լեյտենանտներ
Կատեգորիա:Հայ պրոֆեսորներ
Կատեգորիա:Հայ ֆիզիկոսներ
Կատեգորիա:Տեխնիկական գիտությունների դոկտորներ
Կորտիզոլ

**Կորտիզոլ**, ստերոիդային բնույթի գլյուկոկորտիկոիդների դասին պատկանող հորմոն, բժշկության մեջ օգտագործվում է հիդրոկորտիզոն անվանումով։ Մարդու օրգանիզմում կորտիզոլը արտադրվում է մակերիկամների կեղևային շերտի կողմից։ Կորտիզոլը կարգավորում է օրգանիզմի ֆունկցիաները ստրեսային իրավիճակներում և գլյուկոզի ցածր մակարդակների դեպքում։ Նրա ազդեցությամբ արյան մեջ բարձրանում է գլյուկոզի մակարդակը գլիկոգենեզի միջոցով, ճնշում է իմունային համակարգը և ակտիվացնում է ճարպերի, սպիտակուցների ու ածխաջրերի նյութափոխանակությունը։  Կորտիզոլը ճնշող ազդեցություն ունի նաև ոսկրերի ձևավորման և նորացման վրա։

## Ազդեցությունը նյութափոխանակության վրա
Կորտիզոլը հիմնականում խթանում է գլիկոգենեզը (գլյուկոզայի առաջացում) և ակտիվացնում է հակասթրեսային պաշտպանության մեխանիզմները։  Կորտիզոլը մեծ ազդեցություն ունի լյարդում և մկաններում գլյուկոզի նյութափոխանակության վրա։  Հանդիսանալով ստրեսային իրավիճակների հորմոն՝ այն մոբիլիզացնում է օրգանիզմի հնարավորությունները, սակայն նրա մակարդակի երկարատև բարձրացումը օրգանիզմի վրա ունենում է ճնշող ազդեցություն։

մինի|Կորտիզոլի կենսասինթեզը|338x338փքս

## Կենսասինթեզ
Կորտիզոլի սինթեզի աղբյուրը օրգանիզմում հանդիսանում է խոլեստերոլը։ Կորտիզոլի սինթեզը բարդ բազմաստիճան պրոցես է, որի սկիզբը հանդիսանում է ենթատեսաթմբի կողմից ռիլիզինգ-գործոնի արտադրությունը. վերջինիս ազդեցության տակ մակուղեղում արտադրվում է ադրենոկորտիկոտրոպ հորմոնը (ԱԿՏՀ) և նրա ազդեցությամբ տեղի է ունենում կորտիզոլի սեկրեցիան մակերիկամների կեղևային շերտի բջիջներից դեպի միջբջջային տարածություն։

## Պարունակությունը արյան պլազմայում
Կորտիզոլի արտադրության համար բնորոշ է օրական ռիթմ. ամենամեծ քանակությունը արյան պլազմայում դիտվում է առավոտյան ժամերին, իսկ նվազագույն քանակությունը՝ երեկոյան ժամերին։  Արյան պլազմայի մեջ կորտիզոլի որոշման ժամանակ պետք է հաշվի առնել օրվա ժամը և այլ գործոններ. օրինակ հղիության ժամանակ արյան պլազմայի մեջ կորտիզոլի քանակությունը բարձրանում է՝ կախված հղիության ժամկետից։

Մոլային զանգվածը ընդունել 362.460&nbsp;գ/մոլ, փոխակերպման գործակիցը µգ/դլ-ից նմոլ/լ մոտավորապես 27.6 է; օրինակ, 10&nbsp;µգ/դլ մոտ 276 նմոլ/լ է.

## Գերարտադրություն և թերարտադրություն
Առողջության որոշ խանգարումներ պայմանավորված են կորտիզոլի անոմալ արտադրության հետ.

* Առաջնային հիպերկորտիկոցիզմ (Քուշինգի համախտանիշ)`կորտիզոլի գերբարձր արտադրություն
* Երկրորդային հիպերկորտիկոցիզմ (Քուշինգի հիվանդություն, կեղծ-Քուշինգի համախտանիշ)
* Առաջնային հիպոկորտիկոցիզմ (Ադդիսոնի հիվանդություն, Նելսոնի համախտանիշ)
* Երկրորդային հիպոկորտիկոցիզմ (մակուղեղի հիպերպլազիա,Շիհանի սինդրոմ)

## Ծանոթագրություններ

Կատեգորիա:Հորմոններ
Կատեգորիա:Ներզատաբանություն
Կատեգորիա:Ստերոիդներ
Սերգեյ Չոբանյան

**Սերգեյ Հակոբի Չոբանյան** (), վրացահայ մաթեմատիկոս։ Ֆիզմաթ գիտությունների դոկտոր (1985), պրոֆեսոր (1996):

Կարապետ Սիրականի և Մարտուն Սուրենի Չոբանյանների հորեղբոր որդին։

## Կենսագրություն
Սերգեյ Չոբանյանը ծնվել է 1942 թվականի ապրիլի 4-ին, Թբիլիսի քաղաքում։ 1965 թվականին ավարտել է Թբիլիսիի համալսարանը։ 1968 թվականից աշխատում է Վրաստանի ԳԱ Հաշվողական մաթեմատիկայի ինստիտուտում։ 1989-2004 թվականներին եղել է առաջատար գիտաշխատող, իսկ 2004 թվականից եղել է բաժնի վարիչ։

Աշխատանքները վերաբերում են ֆունկցիոնալ անալիզին և հավանականությունների տեսությանը։ Նորմավորված տարածությունում բաղադրիչների տեղափոխության համար Չոբանյանը ստացել է ընդհանուր առավելագույն անհավասարությունը, հետազոտել բանախյան տարածությունում հավանականության տեսության կենտրոնական սահմանային թեորեմը, ուսումնասիրել անվերջ չափելի տարածություններում ստացիոնար պատահական շարժընթացները։

## Երկեր
* С. А. Чобанян, “Сходимость бернуллиевых рядов и множество сумм условно сходящегося функционального ряда”, Теория вероятн. и ее примен., 28:2 (1983),  420-429.
* С. А. Чобанян, “Структура множества сумм условно сходящегося ряда в нормированном пространстве”, Матем. сб., 128(170):1(9) (1985),  50-65.
* Вероятностные распределения в Банаховых пространствах. Наука, 1985 - 368 с.
* S. A. Chobanyan, Sh. Levental, H. Salehi, “Maximum inequalities for rearrangements of summands and assignments of signs”, Теория вероятн. и ее примен., 59:4 (2014),  800-807.
* S. Chobanyan, H. Salehi, “Exact maximal inequalities for exchangeable systems of random variables”, Теория вероятн. и ее примен., 45:3 (2000),  555-567  mathnet  mathscinet  zmath  isi; Theory Probab. Appl., 45:3 (2001), 424-435.

## Ծանոթագրություններ

Կատեգորիա:Մաթեմատիկոսներ այբբենական կարգով
Կատեգորիա:Վիրահայ մաթեմատիկոսներ
Կատեգորիա:Վիրահայ պրոֆեսորներ
Կատեգորիա:Ֆիզիկամաթեմատիկական գիտությունների դոկտորներ
Նիկոլայ Ժուրավսկի

**Նիկոլայ Ժուրավսկի** (), մոլդովացի կանոիստ, որը երեք օլիմպիական մրցանակ է նվաճել իր թիմակից Վիկտոր Ռենեյսկու հետ։ ԽՍՀՄ սպորտի վաստակավոր վարպետ (1988)։

Ներկայումս գլխավորում Է Մոլդովայի Հանրապետության Ազգային օլիմպիական կոմիտեն։
## Կենսագրություն
Թիավարել է 14 տարեկանում, առաջին մարզիչը Պավել Կադնիկովն էր (1978 թվականից)։  1983 թվականից մարզվել է Ալեքսանդր Կիրպիչենկոյի ղեկավարությամբ։

Սեուլում կայացած Օլիմպիական խաղերում նա նվաճել է երկու ոսկե մեդալ՝ հանդես գալով ԽՍՀՄ հավաքականի կազմում։ Հաջորդ երեք տարիների ընթացքում Ժուրավսկին ընդհանուր առմամբ 8 ոսկե մեդալ է նվաճել կանոեի թիավարության աշխարհի առաջնություններում, ինչպես երկուսում, այնպես էլ քառյակում։ Այնուամենայնիվ, Ժուրավսկին և Ռենեյսկին չեն ընդգրկվել ԽՍՀՄ հավաքականի կազմում 1992 թվականի Օլիմպիական խաղերում։ Այդ պատճառով Ժուրավսկին համաձայնել է հանդես գալ Ռումինիայի դրոշի ներքո, սակայն մեդալ դա նրան չի բերել։ 1996 թվականի Օլիմպիական խաղերում նա և Ռենեյսկին ներկայացրել են Մոլդովան և նվաճել արծաթե մեդալ, որը դարձել է անկախ Մոլդովայի առաջին օլիմպիական պարգևը։

2001 թվականին Ժուրավսկին դառնում է մոլդովական Ազգային օլիմպիական կոմիտեի նախագահ։ Այս պաշտոնում նա արդեն երրորդ ժամկետն է անընդմեջ։

## Մրցանակներ
Պարգևատրվել է Ժողովուրդների Բարեկամության շքանշանով (1988) և Հանրապետության շքանշանով (1996)։

## Ծանոթագրություններ

## Արտաքին հղումներ
* Фотоповесть — Николай Журавский 
* Николай Журавский, председатель Национального Олимпийского комитета для газеты «Независимая Молдова» 
* Николай Журавский: Достижения в большом спорте надо доказывать делом, кропотливой работой тренеров и спортсменов
* Николай Журавский: Мы находимся в одной лодке, которая идет ко дну
* http://www.kayak-rybnitsa.narod.ru/statistika.htm

Կատեգորիա:ԽՍՀՄ սպորտի վաստակավոր վարպետներ
Կատեգորիա:Մոլդովացի մարզիկներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:ԽՍՀՄ օլիմպիական չեմպիոններ
Արևելաասիական բուդդիզմ

alt=color map showing Buddhism is a major religion worldwide|մինի|250x250փքս|Բուդդիստական գլխավոր ավանդույթների տարածումը, Արևելաասիական Մահայանան՝ դեղինով
մինի|224x224փքս|Թրիփիթաքա Կորեանայի արձանագրությունները, չինական բուդդիստական կանոնագրքի վաղ հրատարակչություն, Հարավային  Կորեայում
**Արևելաասիական բուդդիզմ** կամ **Արևելաասիական մահայանա,** հավաքական տերմին՝ վերագրվող մահայանա դպրոցներին և չինական բուդդայական եկեղեցական երգերին՝ ձևավորված Արևելյան Ասիայում։ Այն ներառում է չինական բուդդայականության, ճապոնական բուդդայականության, վիետնամական բուդդայականության, կորեական բուդդայականության տարբեր տարրեր։ Այս չորս մշակութային շրջաններում գլխավոր կրոն լինելուց բացի այն նաև կարևոր կրոն է Սինգապուրում և Մալազիայում։ Արևելաասիական բուդդիստեները ամենամեծ թիվն են կազմում բուդդայական աշխարհում՝ բուդդայականների կեսից ավելին են։

Բուդդայականության արևելաասիական ձևերը բոլորը ծագում են չինական բուդդայական դպրոցներից, որոնք ձևավորվել են Հան դինաստիայի (երբ բուդդիզմը առաջին անգամ ներմուծվեց Կենտրոնական Ասիա) և Սոնգ դինաստիայի ժամանակ, և հետևաբար նրանք իրենց վրա կրել են չինական մշակույթի և փիլիսոփայության ազդեցությունը։

Ամենաազդեցիկ ավանդաճյուղերից են Չան կամ Զեն բուդդիզմը, Մաքուր երկրի բուդդիզմը, Հուայան, Թայանթայը և չինական էզոթերիկ բուդդիզմը։ Այս դպրոցները նորովի մշակեցին բուդդայական տեքստերի ասիական մեկնաբանությունները և կենտրոնացան մահայանա սուտրաների ուսումնասիրության վրա։ Ըստ Փոլ Ուվիլիամսի սուտրաների ուսումնասիրման այս շեշտադրումը հակադրվում է տիբեթյան բուդդայական հայացքներին, որոնք դիտում են սուտրաները չափազանց բարդ ձևեր, եթե նրանց փիլիսոփայական տրակտատներով չուսումնասիրենք (շաստրաներ)։

Չինական եկեղեցական երգերի տեքստերը սկսեցին թարգմանել երկրորդ դարում և այդ ժողովածուն սկսեց զարգանալ հազար տարվա ընթացքում։ Առաջին փայտագիրը տպագրվեց 983 թվականին։ Ժամանակակից ստանդարտ հրատարկությունը Թայշոթրիփիթական է՝ արտադրված Ճապոնիայում 1924 և 1932 թվականներին։

Բացի հոգևոր սուրբ երգեր ընդգրկելուց արևելաասիական բուդդիզմը նաև վերափոխել է արևելաասիական արժեքները և պրակտիկան, որոնք նշանակալից տեղ չունեին հնդկական բուդդայականության մեջ, օրինակ չինական նախնյաց պաշտամունքը և որդիական պաշտամունքը։

Արևելաասիական բուդդիստ վանականները սովորաբար հետևում են վանական կանոնակարգին՝ հայտնի որպես Դարմագուպտակա Վինայա։ Գլխավոր բացառություն են կազմում ճապոնական բուդդայականության դպրոցները, որտեղ բուդդայական հոգևորականները երբեմն ամուսնանում են առանց հետևելու Վինայայի ավանդական կանոնակարգին։

Այն զարգացել է Մեիջի ռեստավրացիայի ժամանակ, երբ համազգային շարժումը բուդդայականության դեմ հարկադրեց որոշ բուդդիստական աղանդներին փոխել իրենց գործունեությունը։

## Ծանոթագրություններ

Կատեգորիա:Բուդդայականությունը Արևելյան Ասիայում
Կատեգորիա:Բուդդայականության դպրոցներ
Մարտուն Չոբանյան

**Մարտուն Սուրենի Չոբանյան** (), վրացահայ վիրուսաբան։ Անասնաբուժական գիտությունների դոկտոր (1990):
Կարապետ Սիրականի և Սերգեյ Հակոբի Չոբանյանների հորեղբոր որդին։

## Կենսագրություն
Մարտուն Չոբանյանը ծնվել է 1933 թվականի մարտի 1-ին Կարծախ (Վրաստանի Ախալքալաքի շրջան) գյուղում։ 1955 թվականին ավարտել է Երևանի անասնաբուծական-անասնաբուժական ինստիտուտը։ 1960 թվականից աշխատում է ՀՀ անասնաբուծության և անասնաբուժության գիտական կենտրոնում։ 1986 թվականին եղել է կենդանիների և թռչունների վարակիչ հիվանդությունների ուսումնասիրության բաժնի վարիչ։

Աշխատանքները վերաբերում են գյուղատնտեսական կենդանիների և մորթատու գազանների համաճարակաբանության, տարբեր վարակիչ հիվանդությունների դեմ պատվաստանյութերի մշակման, ներդրման խնդիրներին։ Առաջարկել է աուեսկի հիվանդության դեմ պատվաստանյութեր, մշակել (համատեղ) խոզերի դիզենտերիայի բուժման գերիմուն շիճուկ։

## Անդամակցություն
* ՀՀ անասնաբուժական բժշկության ակադեմիայի անդամ (2005)

## Աշխատություններ
* Կենդանիների վարակիչ հիվանդություններին վերաբերող տերմինների բացատրական բառարան, 2003։
* Изыскание, разработка и внедрение в производство инактивированной культуральной вакцины против болезни Ауески пушных зверей, свиней и овец.
* Изучение иммунобиологических свойств вируса болезни ауески, выращенного на культуре ткани.

## Ծանոթագրություններ

Կատեգորիա:Հայ վիրուսաբաններ
Կատեգորիա:Անասնաբուժական գիտությունների դոկտորներ
Կատեգորիա:Երևանի անասնաբուծական-անասնաբուժական ինստիտուտի շրջանավարտներ
Զալինա Մարգիևա

**Զալինա Մարգիևա** (), մոլդավացի մուրճի նետող։ Երիտասարդների աշխարհի չեմպիոն, Եվրոպայի քառակի գավաթակիր, համաշխարհային ամառային Ունիվերսիադայի չեմպիոն (2011)։ Եվրոպայի, աշխարհի և Օլիմպիական խաղերի առաջնությունների ֆինալիստ։

Ծնվել է Հյուսիսային Օսիայում, սակայն տարածաշրջանում իրավիճակի վատթարացումից հետո ընտանիքի հետ տեղափոխվել է Մոլդովա։ Նրա անձնական մարզիչն է Սոսլան Մարգիևի հայրը։ Երկու 2008 և 2012 թվականների օլիմպիական խաղերի մասնակից։ Լոնդոնի խաղերում զբաղեցրել է 8-րդ տեղը՝ մուրճը նետելով 74, 05 մետր։ Օլիմպիական խաղերի փակման արարողությանը Մոլդովայի դրոշն է կրել։

Զալինայի ավագ քույրը Մարինան  նույնպես մուրճ նետող է։ Եղբայրը՝ Սերգեյը, մասնակցում է տղամարդկանց շրջանում մուրճի նետման մրցումներին։

Զալինա Մարգիևան Մոլդովայի սահմանապահ ծառայության սպա է։

## Որակազրկում
2013 թվականի հոկտեմբերի 2-ին հայտնի է դարձել, որ արգելված դեղամիջոցի օգտագործման համար Զալինա Մարգիևան որակազրկվել է երկու տարով՝ սկսած 2013 թվականի հուլիսի 24-ից մինչև 2015 թվականի հուլիսի 23-ը։ Բոլոր արդյունքները, որոնք մարզուհին  ձեռք է բերել սկսած 2009 թվականի աշխարհի գավաթից համարվում են անվավեր, այդ թվում՝ իր ազգային ռեկորդը (74.47-2012)։ Նա նաև կզրկվի Կազանի Ունիվերսիադայի բրոնզից։

## Ծանոթագրություններ

## Արտաքին հղումներ
* 
* 
* Залина Маргиева на официальном сайте Олимпийских игр 2012
* Профиль на сайте moldova.sports.md
* В семье МАРГИЕВЫХ — сразу три олимпийца. Плюс тренер-отец
* Интервью с Залиной и Мариной Маргиевыми 

Կատեգորիա:Մոլդովացի մարզիկներ
4 նկար 1 բառ (համակարգչային խաղ)

* 4 նկար 1 բառ* բառախաղ է ստեղծված Lotum GmbH-ի կողմից և ազատ հասանելի է iOS և Android համակարգերում։

Խաղի կանոնները շատ պարզ են. յուրաքանչյուր մակարդակում առաջարկվում են 4 պատկեր, որոնք առնչվում են նույն բառի հետ, և խաղացողը պետք է կռահի, որ բառն է այն և գրել այն մի շարք տառերով, որ բերված են ստորև։

Խաղը կառուցված  է * [[freemium]] *բիզնես մոդելով։ Չնայած, որ այն կարելի է խաղալ անվճար, խաղացողը հնարավորություն ունի գնումներ կատարել միկրովճարումներով, որոնք կօգնեն հաղթահարել մակարդակները ավելի արագ, միկրովճարումները կարելի է օգտագործել նաև անջատելու համար գովազդը, որը հայտնվում է խաղի ընթացքիում։

## Ընդունում
«4 նկար 1 բառ» խաղը ստացել է հիմնականում դրական կարծիքներ։ «PC Advisor» կայքը խորհրդականը պարգևատրել է Android տարբերակը  5-ից 4 աստղերով, գոհունակությամբ նշելով խաղի զվարճացնելու մեծ պոտենցիալը, բայց շեշտելով, որ սոցիալական կողմը կարելի է և բարելավել։
«Pocket-Lint» էլեկտրոնային կայքը ընտրեց այս խաղը իր «օրվա հավելված» 2013 թ.փետրվարի 25-ին, , դրական գնահատական տալով ոչ միայն խաղի պարզությանը, այլ նաև իր սոցիալական ուղղվածությանը։ «WhatMobile» էլեկտրոնային կայքը նույնպես գնահատեց այն  5-ից 4 աստղերով, գովասանքի արժանացնելով իր պարզությունը ու կատարումը, սակայն քննադատելով ստեղնաշարի հաճախակի  օգտագործման անհրաժեշտությունը։

## Ծանոթագրություններ

Կատեգորիա:2013 տեսախաղեր
Կատեգորիա:IOS խաղեր
Կատեգորիա:Անդրոիդի ծրագրային ապահովում
Կատեգորիա:Բառախաղեր